ચિંતને જ વિદ્યાધરને સ્ટોરી બોર્ડનાં ચિત્રો બનાવીને હત્યા શી રીતે કરવી એ સમજાવ્યું હતું. પછી તે દિલ્હી જતો રહ્યો હતો. વિદ્યાધરે હેમાને ફોન કર્યો કે તેની પાસે ચિંતનના કોઈ મહિલા સાથે અંગત પળોના પુરાવા છે. હેમા એ મેળવવા પોતાના વકીલ હરીશ ભંભાણીને લઈને વિદ્યાધરના ગોડાઉન પર પહોંચી ગઈ. તે પણ વિદ્યાધર અને તેના ગોડાઉનથી પરિચિત હતી, કારણ કે તેનાં ચિત્રો અને આર્ટવર્કનું ફેબ્રિકેશન વિદ્યાધર જ કરતો હતો.